Умин Дол

Умин Дол — село во Општина Куманово, во околината на градот Куманово.
1 Население
Според германска карта издадена во 1941 година, а заснована на пописот на Кралство Југославија во 1931 година, селото имало 250 Македонци.
Според пописот од 2002 година, селото имало население од 442 жители, од кои 226 Срби, 218 Македонци, и 2 останати.
Според последниот попис од 2021 година, во селото живеел 381 жител, од кои 223 Македонци, 1 Албанец, 140 Срби, 7 останати и 10 лица без податоци.
На табелата е прикажан националниот состав на населението низ сите пописни години:
Година, Македонци, Албанци, Турци, Роми, Власи, Срби, Бошњаци, , , Вкупно
1948, —, —, —, —, —, —, —, —, —, 534
1953, 278, —, —, —, —, 304, ..., —, —, 582
1961, 320, —, —, ..., ..., 327, ..., 7, —, 654
1971, 322, —, —, —, ..., 306, ..., 5, —, 635
1981, 272, —, —, —, —, 278, ..., 8, —, 558
1991, 226, —, —, —, —, 251, ..., 33, —, 510
1994, 201, —, —, —, —, 273, ..., 6, —, 480
2002, 218, —, —, —, —, 226, —, 2, —, 442
2021, 223, 1, —, —, —, 140, —, 7, 10, 381
1.1 Родови
Умин Дол е мешано православно село.
Според истражувањата од 1965 година, родови во селото се:
* Српски родови: ''Докмановиќи (5 к.), Ракиќи (1 к.), Божичковиќи (2 к.), Богдановиќи (1 к.) и Свилари (1 к.)'' доселени се од разни села во Лика во Хрватска; ''Јериниќи (2 к.) и Поповиќи (1 к.)'' доселени се од Банија; ''Радошевиќи (2 к.)'' доселени се од Добро Село кај Босанска Крупа во Босна; ''Перуновиќи (1 к.)'' доселени се од Црна Гора; ''Манојловиќи (1 к.)'' доселени се од Гроцка во близина на Белград во Србија; ''Станковиќи (4 к.) и Крстиќи (1 к.)'' доселени се од селото Вета кај Пирот во Србија. До овде родовите се доселени во периодот од 1921 до 1923 година; ''Златановиќи (4 к.), Јаќимовиќи (3 к.), Неделковиќи (1 к.), Пешиќи (1 к.), Спасиќи (1 к.) и Трајко (1 к.)'' доселени се од селото Долни Козји Дол во Горна Пчиња; ''Златановиќи (2 к.) и Спасиќи (2 к.)'' доселени се од селото Радовница во Горна Пчиња; ''Милосавлевиќи (3 к.), Горновчани (2 к.), Стаменковиќи (2 к.), Станковиќи (1 к.) и Стојко (1 к.)'' доселени се од селото Горновац во Горна Пчиња; ''Ристиќи (1 к.)'' доселени се од селото Црвени Град во Горна Пчиња; ''Ивановиќи (1 к.), Симеоновиќи (1 к.), Станимир (1 к.) и Стојковиќи (1 к.)'' доселени се од разни села во Горна Пчиња; ''Цветковиќи (1 к.)'' доселени се од Големо Село во Пољаница. Родовите до овде наведени се доселени во периодот од 1925 до 1940 година; ''Гиланчани (16 к.)'' доселени се од селото Цапара кај Гнилане во Косово, во текот на Втората светска војна.
* Македонски родови: ''Атанасовци (2 к.) и Крстиќи (1 к.)'' доселени се од селото Страцин кај Кратово; ''Петковци (1 к.)'' доселени се од селото Орашац. Овие родови се доселени измеѓу двете светски војни; ''Думановчани (5 к.)'' доселени се од селото Думановце; ''Атанасови (4 к.)'' доселени се од селото Љубинци кај Крива Паланка; ''Антовци (2 к.)'' доселени се од селото Герман кај Крива Паланка. Овие родови се доселени за време на Втората светска војна; Паланчанци (16 к.) доселени се од селата Градец, Конопница и Жидилово кај Крива Паланка; ''Ивановци (3 к.)'' доселени се од селото Страцин кај Кратово; ''Величковци (3 к.)'' доселени се од околината на Крива Паланка; Јовановци (1 к.) доселени се од селото Бељаковце.
2 Културни и природни знаменитости
;Археолошки наоѓалишта
*Ујаново Брдо ― населба од средниот век